**PACTE ALACANT2023 + 21 PROPOSTES**

**DEBAT ESTAT DE LA CIUTAT 2021**

Senyors i senyores del Botànic alacantí, ens queda un any i mig per a recuperar l’Ajuntament i Alacant.

Hui també plantegem i Pactes, i el primer l’oferim a les nostres companyes i companys progressistes per a recuperar Alacant, perquè, sens dubte, canviar el govern municipal és la millor estratègia per a transformar la Ciutat.

**I-. PACTE ALACANT 2023**

Falta poc menys d'un any i mig perquè la ciutadania puga votar a favor de tranformar Alacant cap als reptes de ciutat i per a donar respostes a les febleses que ha accentuat la pandèmia.

Davant d’això, els emplacem a treballar junts, cooperar i demostrar a la ciutadania que estem preparats per a governar i tirar avant la ciutat. Des del respecte a la identitat de cadascun, als nostres matisos, a la nostra pluralitat, però amb la ferma voluntat de teixir aliances per a sumar majories, consensuar un projecte de ciutat i formar govern. Un Botànic d’Alacant i per a Alacant, que també servisca per a reivindicar inversions justes a València i a Madrid.

El PP torna a ensenyar la cara de sempre. És el PP de tota la vida. El que gestiona malament els diners dels alacantins i alacantines, el que portà a la ruïna econòmica a l’Ajuntament i encara paguem les conseqüències. El PP que seguix reivindicant, ací amb veu baixa i sense anar a sopars, -a diferència del que fa Mazón a València-, els anys més obscurs de la política alacantina i valenciana.

El PP que precaritza els serveis públics, per a privatitzar-los després. I en això, a més, compten els aliats perfectes. L’ultraliberalisme i l’ultraincompetència de Ciudadanos.

És el PP que governa contra la igualtat d'oportunitats de la majoria i alimenta la cadena de l’herència de l’exclusió social i la pobresa que trenca el futur de milers de xiquets i xiquetes i jóvens.

I això anirà a pitjor si permetem un govern del PP amb els ultres negacionistes de la crisi climàtica, que criminalitzen a les persones més vulnerables, retallen drets humans, enfronten i crispen la societat des de la intolerància i els discursos de l'odi. Els ultres que se situen com a enemics de la UE, els ODS i l'Agenda 2030. IMAGINEN EIXE GOVERN??

1-. Per això, el Primer Pacte, la primera proposta, és una oferta als nostres socis del Botànic per alinear la ciutat amb els reptes de l’actual crisi i amb l’Agenda 2030. El futur és el Botànic Alacantí i sobre això cal començar a posar les bases del Pacte Alacant 2023.

Però tenim un any i mig per davant… I no podem deixar perdre esta legislatura, i com sempre, des de Compromís oferim uns Pactes, enquadrats en 20 propostes, per a Dialogar, Negociar i Acordar que anem a enviar a tots els grups municipals llevat de VOX.

**II-. LA CIUTAT POSTCOVID**

1-. Proposem la convocatòria d’una Convenció de Riscos, participada per administracions públiques, científics, entitats socials, personal de sanitat i cures i emergències.

Una Convenció que ens ajude a ser més resilients, a estar millor preparats davant situacions d’emergència.

Una Convenció amb finalitat pedagógica: per a fer entendre a la ciutadania que la responsabilitat de protegir-nos és compartida, que a voltes cal fer renúncies, cal prendre decisions difícils per a salvaguardar valors com la convivencia o la mateixa vida. I que tot això no és una derrota, sino que més bé, com ha demostrat ara la crisi de la COVID, una victoria col·lectiva i comunitària.

Planificadora: Establint protocols, prioritats, mapes de d’interaccions, per a substuir una idea romántica del progrés ilimitat, per la del pensament estratègic, democraticament consensuat i solidariàment distribuït.

Proposem una Convenció per a sentar les bases de la planificació estratégica a llarg plaç per a ser una ciutat millor preparada per a episodis traumàtics com el que hem viscut amb la COVID.

**II- ALACANT VERDA**

2-. Desplegar el Pacte Verd i la Declaració d’Emergència Climàtica, aprovats en este Plenari a iniciativa de Compromís, amb un Pla d’adaptació de la ciutat a la crisi climàtica i el compromís en l’execució del Pla acordat amb Conselleria per donar solució als problemes ambientals de la zona sud.

3-. Executar un projecte pilot de Comunitats Energètiques Locals

4-. Posar en marca l’Oficina Municipal de l’Energia per assessorament de mesures socials i ambientuals.

5-. Planificació urbana entorn a la proximitat de la ciutat dels 15 minuts. Devem tornar a fer dels barris l’escala de la nostra vida a la ciutat i donar solucions a limitar el trànsit privat del centre i la l’Esplanada, treballant conjuntament els projectes de Zones de Baixes Emissions i de vianalitzacions de l’espai públic.

**III-. REFORCEM ELS SERVICIS PÚBLICS**

6-. Desbloquejar de forma immediata la licitació de l’Edificant pactar l’ampliació de centres a incorporar en este Pla de Conselleria.

7-. Acceptar l’oferiment de la Conselleria per a invertir en una tercera part dels col·legis i instituts públics de la ciutat i construcció de la 3ª Escola Infantil

8-. Acordar un mapa d’infraestructures socials amb la Conselleria de Polítiques Inclusives, començant per la construcció de centres sociocomunitaris als barris de Benalúa i Colonia Requena i la construcció d’un Centre de Dia (CIBE) per a persones sense llar.

9-. Ampliació decidida del parc de vivenda social i establir una estratègia que facilite l’accés a la vivenda dels jóvens, a través del Pla Lloguer Segur, proposat per Compromís en el Patronat de la Vivenda, i promoció en els barris projectes de vivendes intergeneracionals, per exemple a l’entorn de la EDUSI i a Benalua.

10-. Introduir en l’agenda municipal la Salut Mental i el projecte Ciutat per a les Persones Majors, amb polítiques d’envelliment actiu.

11-. Reversió dels processos de privatització de l’esport escolar i en el patrimoni de la ciutat

12-. Acompliment dels compromisos acordats amb la part social de l’Ajuntament, per part de Barcala en el mes de maig de 2019.

13-. Rehabilitació d’equipaments esportius i sociocomunitaris com, per exemple, el poliesportiu de Ciudad de Assís o el Centre Major Sanr Gabriel.

**-. IV L’AGENDA DEL TREN**

Un Pacte per defensar de les inversions ferroviàries del Govern de l’Estat i la Generalitat Valenciana

14-. Reivindicació de la recuperació i actualització de la variant de Torrellano, amb un traçat que no siga agressiu ambientalment i retirant les vies de la façana marítima.

15-. Accelerar els plaços del projecte de Parc Central i la Estació Intermodal, començant pels pasos provisionals.

16-. Recuperació per a la ciutat dels terrenys ferroviaris de Casa del Mediterrani, i la construcció dels pasos provisionals fins a que s’aconseguisca.

17-. Pactar una proposta a traslladar a la Generalitat Valenciana per a l’ampliació del TRAM a la ciutat.

**V-. DEBATS DE CIUTAT**

18-. Creació des de l’àmbit del Consell Social tres grups de treball per a debatre i dialogar sobre tres qüestions importants de la planificació estratègica de la ciutat

-. Fons Europeus, PGOU, Eix Alacant-Elx

**VI-. PACTE PER LES INVERSIONS DE L’ESTAT**

19-. Demà presentarem una Declaració Institucional d’urgència reivindicant inversión justes per a Alacant en els PGE 2022.

Un any més, i sembla donar igual qui governe, estem a la cua de les inversions i les nostres reivindicacions històriques marginades.

20-. I per últim Sr. Barcala, podria deixar-se d’ocurrències com la de l’Hermitatge, i entrar de la mà de la Generalitat Valenciana en el debat de descentralització de l’Estat. Per Exemple….

Perquè no demanem, amb el suport de la Generalitat que la seu de Ports de l’Estat o de l’entitat pública de Salvament Marítim no estiga a Alacant? Quin sentit té que estiguen a 450 km de la mar…

Estos són els Pactes i Propostes que des de Compromís plantegem hui en el Debat de l’Estat de la Ciutat. I ho fem amb voluntat de Diàleg, Negociació i a Acord, senyor Barcala seria una gran notícia que vosté se dignarà a sentar-se a l’altre costat de la taula. Per si de cas, Compromís, emplaça als nostres socis del Botànic a parlar del futur, a construir l’alternativa, perquè vosté, Sr. Barcala, comença a fer cara de passat i el seu Bipartito ja es història.